Maurska umjetnost
<s>Maurska umjetnost ili Maursko-hispanska umjetnost je naziv za jednu varijantu islamske umjetnosti, koja je niknula na Iberijskom poluotoku za vladavine Omejadskog Kalifata u 8. vijeku.</s>

<s>Nakon tog je nastavila život po emiratima Al-Andalusa i gradovima Magreba (Fès, Rabat, Taza, Tinmel), njen utjecaj proširio se sve do Emirata Sicilija.</s>

<s>Ime je dobila po Maurima koji su došli iz Sjeverne Afrike i zauzeli Iberijski poluotok i brojne otoke na zapadnom Mediteranu početkom 8. vijeka.</s>

<s>To je rezultiralo jedinstvenom mješavinom iberijske, sjevernoafričke i arapske islamske kulture.</s><s>Tako je nastao stil kao mješavina zatečenih iberijsko-vizigotskih tradicija i sirijsko-iransko-abasidskih koje su donijeli Mauri.</s>

<s>Karakteristike i historija</s>

<s>Arhitektura
Glavne karakteristike maurske arhitekture su često korištenje različitih lukova u konstrukciji, i bogato dekorirani enterijeri, zamršenom kaligrafijom, floralnim i geometrijskim ornamentima i jarko obojenim keramičkim pločicama.</s><s>Rane građevine maurske arhitekture iako su podignute kao islamske bogomolje imale su značajan utjecaj Iberijske kulture.</s><s>Jedan od najpoznatijih primjera je Velika džamija u Córdobi, koja je danas katolička katedrala.</s><s>Od 11. vijeka nadalje, maurska arhitektura bila je pod snažnijim utjecajem sjevernoafričke kulture.</s><s>Primjer za to je slavna Alhambra u Granadi.</s>

<s>Skulptura</s>

<s>Skulptura se svodila na plastičku dekoraciju građevina (kapiteli, vijenci...).</s><s>Najveća karakteristika su filigranski isklesani detalji ormamenata.</s><s>Majstori Primijenjene umjetnosti izrađivali su tad vrlo popularne među maurskim plemstvom - kutije od slonovače sa reljefima scena iz života na dvoru.</s>

<s>Slikarstvo
Slikarstvo je svedeno na arabesku (mješavina kaligrafije i floralno-geometrijskih motiva).</s>

<s>Primjenjena umjetnost 
Dobar dio [[Srednji vijek|srednjeg vijeka, maurske zanatlije iz Al-Andalusa bile su poznate po finoći i kvaliteti svojih proizvoda, ne samo na Iberijskom poluotoku već i u dobrom dijelu Evrope.</s><s>Proslavili su se svojom kvalitetnom grnčarijom iz Málage i Valencije koja je u Italiji utjecala na razvoj majolike.</s><s>Uz to bili su poznati po ručno tkanim i maštovito obojanim tepisima i po nakitu od emajla.</s>

<s>Ostavština</s>

<s>Maurska umjetnost prestala je postojati u Španjolskoj nakon 1492., kad je Emirat Granada, kao posljednji pao u ruke kršćanskih vladara, ali je nastavila egzistirati u Sjevernoj Africi sve do 16. vijeka.</s>

<s>Čak i nakon što je maurska vladavina završila u Iberiji, maurska umjetnost je nastavila utjecati na umjetnost u Španjolskoj kao i na evropsku renesansu.</s><s>Maurska umjetnost pomogla je oživljavanju evropskog interesa za grčku i rimsku baštinu , istovremeno dovodeći intelektualno blago islamskog svijeta u Evropu.</s>

<s>To je rezultatiralo time da su Španjolskoj kao i po Evropi i nadalje stvarala djela pod utjecajem mauarske ostavštine kao novi stil - Mudéjar, koja više nisu stvarali maurski umjetnici već oni koji su prihvati vlast kršćanskih vladara (Moriski i sami Španjolci).</s>

<s>Povezano 
 Islamska umjetnost
 Islamska arhitektura</s>

<s>Izvori</s>

<s>Vanjske veze</s>

<s>Moorish Art (na portalu National Geographic)</s>

<s>Umjetnička razdoblja
Islamska umjetnost
Srednjovjekovna umjetnost</s>

